**PÁLYÁZATI FELHÍVÁS**

Cigánd Város Önkormányzata ösztöndíj pályázatot hirdet a kiemelkedő tanulmányi és iskolán kívüli teljesítményt nyújtó általános iskolai tanulók részére.

A pályázók köre: ösztöndíjban a 2024/25. tanév végzős évfolyamának azok a cigándi tanulói részesülhetnek, akik iskolai és iskolán kívüli sport, művészeti, közösségi vagy egyéb tevékenységük során kiemelkedő teljesítményt nyújtanak.

Pályázni a pályázati adatlapon lehet. A kitöltött adatlapot személyesen 2025. május 30. napján délig kell eljuttatni a Cigándi Polgármesteri Hivatalba vagy elektronikus úton 2025. június 2. 16 óráig a [cigand@cigand.hu](mailto:cigand@cigand.hu) e-mail címre. A pályázathoz mellékelni kell az iskolai és iskolán kívüli egyéb tevékenységek igazolását. *(oklevelek, igazolások stb.)*

A pályázókkal kapcsolatosan az Önkormányzat kikéri a Kántor Mihály Általános Iskola és az esetleges egyéb tevékenységekhez kapcsolódó szervezetek véleményét.

Az ösztöndíj egy összegben a tanévzáró keretében kerül átadásra.

Bírálati szempontok:

* iskolai tanulmányi eredmény 0-40 pont (7. év végi, 8. első félév tanulmányi átlaga)
* iskolai egyéb tevékenység 0-20 pont
* iskolán kívüli egyéb tevékenység (pl: sport, művészet, közösségi, stb.) 0-20 pont
* szociális helyzet 0 – 20 pont

A nyertes pályázókat a szerződéskötéshez kapcsolódó egyéb információkról a döntést követő 15 napon belül írásban értesítjük.

A pályázattal kapcsolatos további információ a Cigándi Közös Önkormányzati Hivatal titkárságán kérhető ügyfélfogadási időben személyesen vagy a 47/534-400 telefonszámon.

Cigánd, 2025. május 13.

Oláh Krisztián

polgármester

**PÁLYÁZATI ADATLAP**

Cigánd Város Önkormányzata ösztöndíj pályázatához

|  |  |
| --- | --- |
| **Pályázó adatai** | |
| Pályázó neve: |  |
| Születési hely, idő: |  |
| Anyja neve: |  |
| Lakcím: |  |

|  |  |
| --- | --- |
| **Iskolai eredmény** | |
| 7. év végi tanulmányi átlag: |  |
| 8. félévi tanulmányi átlag: |  |

|  |
| --- |
| **Iskolai egyéb tevékenység bemutatása** *(pl: versenyek, szakkörök, központi felvételi eredménye stb.)* |
|  |

|  |
| --- |
| **Iskolán kívüli egyéb tevékenység bemutatása** *(pl: sport, művészet, közösségi, stb.)* |
|  |

|  |
| --- |
| **Pályázó rövid bemutatkozása** *(pl: érdeklődési kör, hobbi, további tervek, stb.)* |
|  |

**Cigánd, 2025. ……………………………………..**

**………………………………….**

**pályázó aláírása**

|  |
| --- |
| **Törvényes képviselő nyilatkozata** |
| Alulírott …………………………………………. mint a pályázó törvényes képviselője kijelentem, hogy gyermekem pályázaton történő részvételéhez hozzájárulok. Kijelentem továbbá, hogy a közölt adatok a valóságnak megfelelnek, egyúttal hozzájárulok a kérelemben szereplő adatoknak az ösztöndíj pályázathoz kapcsolódóan történő felhasználásához.  Cigánd, 2025. ……………………………………..  ………………………………….  törvényes képviselő aláírása |